Bisa bikin puisi dengan judul ini?
REMBULAN MOBLONG

Coba gunakan puisi ini dari judul kamu kasih :
Nalika rembulan moblong ucul saka gendhonganing jagad 
 Ayo, gegancangan mapag abyoring lintang sayuta 
 Dimen biruning langit kang bakal kagelar ing wengi iki 
 Bisa mbok gambari pangangen-angen geganthaning uripmu 
 Nalika rembulan moblong mancati tataraning langit 
 Ayo, gegancangan mapag tumuruning tetes atising embun wengi 
 Dimen gegambaran geganthaning uripmu 
 Bisa mbok pulas karana abanging sedya 
 Nalika rembulan moblong panjer tengahing wengi 
 Ranggehen abyoring lintang sayuta 
 Lan jumputana tetes atising embun wengi 
 Kang kekinclong ing pucuk ijoning gegodhongan 
 Dimen geganthaning urip kang wus bok gambari 
 Ing jembaring pangangen-angen 
 Bisa bok patri ing ati sanubari 
 Lan nalika rembulan moblong wus pangklong tumpak gigiring arga 
 Sumetana oboring laku lan cawisna tekening urip 
 Dimen gegambaran geganthaning urip kang wus kapatri 
 Bisa kababar bareng mletheking baskara esuk.